અોક્ટ્રોય બંધ કરતી વખતે રાજ્ય સરકાર દ્વારા કોર્પોરેશનને દર વર્ષની અોક્ટ્રોય અાવકના ૧૫ ટકાની વૃદ્ધિ સાથેની ગ્રાંટની રકમ ફાળવવાની ખાતરી અપાઈ હતી, પરંતુ દર વર્ષની અોક્ટ્રોયમાં ૧૫ ટકાની વૃદ્ધિ મુજબ ગ્રાન્ટ અાપતી નથી. મેગા સિટીના વિકાસ માટે રાજ્ય સરકારનું યોગદાન મહત્વનું હોવા છતાં કોર્પોરેશનને એક વાર્ષિક બજેટ જેટલી અપૂરતી અાર્થિક મદદ કરાઈ છે! કેમ કે હજુ નાણાકીય વર્ષ ૨૦૧૦-૧૧નું કુલ વાર્ષિક બજેટ જ રૂ. ૪૦૦૦ કરોડથી અોછું એટલે કે રૂ. ૩૭૧૧.૦૦ કરોડનું હતું. જ્યારે નાણાકીય વર્ષ ૨૦૧૧-૧૨નું અવાસ્તવિક રૂ. ૪૬૫૧.૦૦ કરોડનું બજેટ રજૂ કરીને પસ્તાયેલા ભાજપના શાસકોઅે તેના પછીના નાણાકીય વર્ષ ૨૦૧૨-૧૩નું સુધારિત બજેટ ઘટાડીને રૂ. ૩૬૪૩.૨૫ કરોડ કર્યું હતું. અામ, હજુ ત્રણ-ચાર વર્ષ પહેલાં જ કોર્પોરેશનના વાર્ષિક બજેટનાં કદ ચાર હજાર કરોડથી નીચે રહેતાં હતાં.